b'\n_START_ARTICLE_\nChicago 17\n_START_SECTION_\nNaslovnica\n_START_PARAGRAPH_\nV skladu z ve\xc4\x8dino dotedanjih albumov skupine, vsebuje naslovnica albuma tradicionalni logotip \xc2\xbbChicago\xc2\xab, ki sta ga oblikovala John Beg in Nick Fasciano. Ovitek je v obliki paketa, zavitega v rjavi papir, ki je prevezan z vrvico in zavarovan s trakom. Na sprednji strani se pojavi logotip, ki izgleda kot, da je v reliefu, prekrit z ovojnim papirjem. \xc5\xa0tevilka 17 se pojavi kot odtisnjena pod logotipom. V zgodnjem levem kvadrantu je upodobljen ro\xc5\xbenati obrazec za potrdilo, ki je postavljen pod vrvico, in navaja skladbe s prve in druge strani. Na dnu potrdilnega obrazca je navedeno sodelujo\xc4\x8de produkcijsko in in\xc5\xbeenirsko osebje in logotip zalo\xc5\xbebe Warner Bros. Records. Na notranji strani ovitka je ve\xc4\x8dja fotografija vseh takratnih \xc4\x8dlanov skupine: (zadnja vrsta, od leve proti desni) Lee Loughnane, Bill Champlin, James Pankow, Walt Parazaider, Robert Lamm, (prednja vrsta, od leve proti desni) Danny Seraphine, Peter Cetera. Nasprotna stran vsebuje seznam skladb, besedila skadb ter vse sodelujo\xc4\x8de.\n_START_SECTION_\nNeizdani skladbi\n_START_PARAGRAPH_\nMed snemanjem albuma je bilo posnetih nekaj skladb, ki nato niso iz\xc5\xa1le na albumu Chicago 17. \xc2\xbbGood for Nothing\xc2\xab\xc2\xa0je leto kasneje iz\xc5\xa1la na dobrodelnem albumu We Are the World. To je tudi zadnja izdana skladba Chicaga, na kateri je vokale odpel Peter Cetera._NEWLINE_Skladbo z naslovom \xc2\xbbSweet Marie\xc2\xab, ki bi morala iziti na albumu Chicago 17, je kasneje izvedla norve\xc5\xa1ka glasbena skupina TOBB. Skladba je ob 30. obletnici izida albuma Chicago 17 iz\xc5\xa1la na ponovni izdaji 14. maja 2014. Skupina je sicer skladbo izvajala ob redkih prilo\xc5\xbenostih leta 1984.'